แถลงจบด้วยดี ชิง มิสยูนิเวิร์ส ได้ผู้จัดเจ้าใหม่ 
เผย 95สาวงาม ถึงไทย3ธันวาฯ,ประธานองค์กรมิสยูนิเวิร์สจัดแถลง ยืนยันการเปลี่ยนผู้ถือลิขสิทธิ์ในการจัดประกวดมิสยูนิเวิร์ส 2018 ในไทย ย้ำยังคงเดินหน้าจัดแน่นอน พร้อมนำทีมโปรดักชันเข้ามาสำรวจสถานที่เรียบร้อยแล้ว เช่นเดียวกับ ตี๋ แมทชิ่ง ที่ได้เป็นผู้จัดประกวดอย่างเป็นทางการ มั่นใจแม้มีเวลาเตรียมงานไม่มาก แต่ก็มีความพร้อมถึง 80 เปอร์เซ็นต์ เดินหน้าจัดงานตามแผน 95 สาวงามจากทั่วโลกมาถึงไทย 3 ธ.ค.นี้,หลังเกิดกระแสข่าวจะมีการเปลี่ยนตัวผู้จัดการประกวดมิสยูนิเวิร์ส 2018 ที่ไทยได้เป็นเจ้าภาพนั้น ต่อมาเมื่อช่วงบ่ายวันที่ 29 ต.ค. ที่ห้องนภาลัย บอลรูม โรงแรมดุสิตธานี บริษัท ทีพีเอ็น 2018 จำกัด ในฐานะผู้ถือลิขสิทธิ์ในการจัดการประกวด Miss Universe 2018 อย่างเป็นทางการ เปิดแถลงข่าวความคืบหน้าของการจัดงาน Miss Universe 2018 โดยนางพอลลา เอ็ม ชูการ์ต ประธานองค์กรมิสยูนิเวิร์ส กล่าวว่า อีกไม่ถึงหนึ่งเดือนสาวงามทั้ง 95 คนจากทั่วโลกจะเดินทางมาประเทศไทย และพักที่โรงแรมดุสิตธานี พร้อมกับสัมผัสความงดงามของประเทศไทย โดยทีมโปรดักซ์ชั่นของกองประกวดมิสยูนิเวิร์สได้เดินทางมาถึงประเทศไทยแล้ว และสำรวจสถานที่ต่างๆแล้วเช่นกัน,จากนั้น มีการแถลงชี้แจงถึงประเด็นดราม่าถึงการเปลี่ยนมือผู้ถือลิขสิทธิ์อย่างกะทันหัน จากบริษัท ทีดับเบิลยู อินเวสท์เมนท์ กรุ๊ป มาเป็น บริษัท ทีพีเอ็น 2018 จำกัด ที่มีนายสมชาย ชีวสุทธานนท์ ที่รู้จักกันดีในแวดวงคนทำโฆษณาว่า ตี๋ แมทชิ่ง เป็นประธานกรรมการบริหารบริษัท ซึ่งนางพอลลา เอ็ม ชูการ์ต ยอมรับถึงการเปลี่ยนมือผู้จัดว่า ไม่อยากให้เกิดเหตุการณ์นี้ขึ้น จึงคุยกับผู้บริหาร บริษัท ทีพีเอ็น 2018 ใช้เวลา 3 สัปดาห์สามารถสร้างสิ่ง มหัศจรรย์ให้เกิดขึ้นได้ ด้วยการร่วมมือจัดมิสยูนิเวิร์สให้เกิดขึ้นในประเทศไทย,ขณะเดียวกัน ตนรู้สึกเสียใจที่ความลับภายในรั่วไหล ตนได้อ่านจดหมายเปิดผนึกของผู้ถือลิขสิทธิ์รายเดิมแล้ว รู้สึกไม่ดีมากและไม่เห็นด้วยอย่างยิ่งกับสิ่งที่เกิดขึ้น แต่ขณะนี้ทีมผู้บริหารไม่มีเวลา เราอยากโฟกัสกับงานใหญ่ที่กำลังจะเกิดขึ้นของการประกวดตั้งแต่วันนี้และไปให้ถึงอนาคต เรามีงานที่ยิ่งใหญ่ที่ต้องก้าวเดินต่อไป ส่วนดีลต่างๆที่มีกับผู้ถือลิขสิทธิ์รายเดิม ตนขอให้เป็นเรื่องส่วนตัวที่จะคุยกัน แต่วันนี้ตนมีความมั่นใจในการทำงานของบริษัท ทีพีเอ็น 2018 จำกัด,ด้านนายสมชาย ชีวสุทธานนท์ หรือ ตี๋ แมทชิ่ง ได้ยืนยันถึงความพร้อมในการเตรียมงานแม้จะมีเวลาอันสั้นว่ามีความพร้อมร้อยละ 70-80 เพราะได้ทีมงานเก่งระดับมืออาชีพ ทุกคนทุ่มเทมาก อดหลับอดนอนเพื่อให้มีเวลาทำงานเยอะขึ้น เพื่อให้ได้สิ่งที่ดีที่สุด แต่ก็ปฏิเสธไม่ได้ว่ามีความขัดแย้งเกิดขึ้นบ้าง เพื่อให้ได้สิ่งที่ดีที่สุด สำหรับการประกวดรอบตัดสินจะมีขึ้นในวันที่ 17 ธ.ค. เวลา 07.00 น.ที่อิมแพค เมืองทองธานี,โดยผู้เข้าประกวดทั้ง 95 คนจะเดินทางมาถึงประเทศไทยในวันที่ 3 ธ.ค. และเข้าพักที่โรงแรมดุสิตธานี จากนั้นจะทำกิจกรรมตั้งแต่วันที่ 4 ธ.ค. โดยจะมีงานเลี้ยงต้อนรับ ตามด้วยวันที่ 5 ธ.ค. จะมีขบวนพาเหรดรอบเกาะรัตนโกสินทร์ การทำกิจกรรมในเมืองรอง ทั่วภูมิภาคในประเทศ ไทย พร้อมกันนี้ ปุ๋ย-ภรณ์ทิพย์ นาคหิรัญกนก มิสยูนิเวิร์ส คนที่ 2 ของไทย จะร่วมเป็นหนึ่งในคณะกรรมการในการประกวดครั้งนี้ด้วย
ประธานองค์กรมิสยูนิเวิร์สจัดแถลง ยืนยันการเปลี่ยนผู้ถือลิขสิทธิ์ในการจัดประกวดมิสยูนิเวิร์ส 2018 ในไทย ย้ำยังคงเดินหน้าจัดแน่นอน พร้อมนำทีมโปรดักชันเข้ามาสำรวจสถานที่เรียบร้อยแล้ว
ประกวดมิสยูนิเวิร์ส 2018,ตี๋ แมทชิ่ง,โรงแรมดุสิตธานี,พอลลา เอ็ม ชูการ์ต,ข่าวหน้า1